**SVEUČILIŠTE JOSIPA JURJA STROSSMAYERA U OSIJEKU**

**GRADSKA I SVEUČILIŠNA KNJIŽNICA OSIJEK**

31000 OSIJEK, EUROPSKA AVENIJA 24,

OIB: **46627536930**; ŽUPANIJA **14**; GRAD 312;

RKP: **2508**

MB: 0**3014347**

RAZINA:**11**, RAZDJEL: **080**

ŠIFRA DJELATNOSTI: **9101**

Razina prema NKD: 11

**BILJEŠKE UZ FINANCIJSKE IZVJEŠTAJE ZA RAZDOBLJE**

**1. SIJEČNJA DO 31. PROSINCA 2020. GODINE**

Bilješke su obvezne i čine dopunu podataka uz financijske izvještaje.

U privitku su kratke dopune za pojedine stavke u obveznim financijskim izvještajima: Izvještaju o prihodima i rashodima, primicima i izdacima (PR-RAS), Bilanci na dan 31.12. 2020.

. (BIL), Izvještaju o promjenama vrijednosti imovine (P-VRIO) i Izvještaj o rashodima prema funkcijskoj klasifikaciji (RAS-funkcijski)s objašnjenjem većih odstupanja (iznad 10%) u odnosu na prethodno razdoblje.

**UVOD**

Gradska i sveučilišna knjižnica Osijek najveća je knjižnica istočne Hrvatske i djeluje kao knjižnica s dvojnom funkcijom: središnja gradska, odnosno narodna knjižnica grada Osijeka i županijska, matična narodna knjižnica Osječko-baranjske županije te matična sveučilišna knjižnica Sveučilišta Josipa Jurja Strossmayera u Osijeku. Osim Nacionalne i sveučilišne knjižnice u Zagrebu, jedina je knjižnica u kontinentalnom dijelu Hrvatske koja prima Obvezni primjerak RH.

Zakonom o visokim učilištima (NN. 96/93., članak 154. i NN 59./96. - pročišćeni tekst, članak 178.) osnivačka i vlasnička prava nad Knjižnicom prenesena su na Sveučilište Josipa Jurja Strossmayera u Osijeku te je Knjižnica definirana kao ustanova čija djelatnost osigurava cjelovitost i potrebni standard sustava visoke naobrazbe na Sveučilištu, a u knjižničnom smislu kao sveučilišna, odnosno znanstvena knjižnica.

Zakon o proračunu (NN 87/08 i 136/12), Pravilnik o proračunskom računovodstvu i Računskom planu (NN 124/14, 115/15 i 87/16) i Pravilnik o financijskom izvještavanju u proračunskom računovodstvu (NN 3/15 i 93/15) obvezuje sve proračunske korisnike da izrade financijske izvještaje za proračunsku godinu.

Sukladno Statutu Knjižnice Upravno vijeće prihvaća godišnje financijske izvještaje, a sukladno Statutu Sveučilišta Josip Jurja Strossmayera u Osijeku, Senat prihvaća godišnji obračun svih sastavnica Sveučilišta, a time i Knjižnice. Gradsko vijeće Grada Osijeka prihvaća godišnja izvješća Knjižnice za gradsku djelatnost.

Prema Pravilniku o utvrđivanju korisnika proračuna i o vođenju registra korisnika Proračuna Gradska i sveučilišna knjižnica Osijek je i u 2020. godini registrirana kao proračunski korisnik Državnog proračuna.

Odgovorna osoba je ravnateljica Knjižnice, Dubravka Pađen Farkaš, viša knjižničarka.

Knjižnica nije u sustavu PDV.

Sveučilište Josipa Jurja Strossmayera u Osijeku svojim financijskim planom planira sredstva za redovno poslovanje Knjižnice. Senat Sveučilišta donosi odluku o raspodjeli odobrenih godišnjih sredstava za plaće, materijalna prava zaposlenika, troškove poslovanja i dr., koje doznačuje nadležno Ministarstvo znanosti i obrazovanja RH mjesečno iz Državne riznice, a prema zahtjevima Sveučilišta.

Sukladno Zakonu o knjižnicama, Knjižnica obavlja dvojnu djelatnost: gradsku i sveučilišnu. Gradsku djelatnost financira Grad Osijek iz svog proračuna po odobrenom Programu rada Knjižnice. Grad Osijek iz Proračuna, prema pismenim zahtjevima Knjižnice, doznačuje mjesečno odobrena sredstva za zaposlene, materijalne rashode i nabavu knjižne i neknjižne građe kao tekuću pomoć iz gradskog proračuna.

Prema objavljenim natječajima za pojedine programe gradske djelatnosti: rad Razvojno matične službe, rad Središnje knjižnice za austrijsku manjinu , nabava knjižne građe, oprema te ostale programe sredstva osigurava Ministarstvo kulture. Prema objavljenom natječaju za knjižničnu narodnu djelatnost Osječko baranjska županija odobrila je sredstva za nabavu knjižne građe. Svim proračunima redovito se dostavljaju potrebni financijski izvještaji o utrošku odobrenih sredstava.

**IZVJEŠTAJ O PRIHODIMA I RASHODIMA, PRIMICIMA I IZDACIMA ZA**

**RAZDOBLJE OD 1.1. DO 31.12. 2020. GODINE – (PR- RAS)**

1. **Ukupni prihodi poslovanja (AOP 001)**

Knjižnica djeluje kao knjižnica s dvojnom funkcijom i financira se iz više izvora: gradsku djelatnost iz Proračuna grada Osijeka i Državnog proračuna putem Ministarstva kulture RH i Proračuna Osječko-baranjske županije; sveučilišnu djelatnost iz Državnog proračuna od Ministarstva znanosti i obrazovanja RH, odnosno Sveučilišta Josipa Jurja Strossmayera u Osijeku. Ukupni prihodi u 2020. blago su povećani u odnosu na 2019.g.

1. **Pomoći od inozemnih vlada ( AOP 046 )**

Knjižnica je u 2020. od Američkog veleposlanstava SAD-a primila pomoć u iznosu od 103.876 kn. Dio se odnosio na zaštitna i dezinfekcijska sredstva zbog nastale pandemije uzrokovane virusom COVID 19, a drugi dio za rashode Američkog kutka. Po ugovoru donacije se moraju potrošiti u cjelosti do listopada 2021. godine.

1. **Pomoći iz proračuna koji im nije nadležan (AOP 063)**

Sredstva Grada Osijeka za financiranje gradske djelatnosti Knjižnice planirana su u Proračunu Grada i Rebalansima proračuna Grada za 2020. godinu u iznosu od 2.781.500,00 kn i to za rashode za zaposlene i materijalne rashode (2.770.000 kn) i nabavu knjiga (200.000 kn). Za program *Ljeta kulture* - Festival slikovnice Čuvari priča Grad Osijek je doznačio 11.500,00 kn. U odnosu na 2019. povećana su sredstva, rebalansom Grada Osijeka smo dobili 100.000,00 kn kao pomoć zbog smanjenja vlastitih i namjenskih prihoda uzrokovano pandemijom Covid-19. Tako da su sredstva od Grada dobivena 2020. za 8% veća u odnosu na 2019.g.

**4. Pomoći Ministarstva kulture RH** **(AOP 070,071 )** su pomoći istog proračuna (Državnog) i 2020. godine, prema Pravilniku o proračunskom računovodstvu, evidentiraju se na grupi 639. U 2020. godini doznačeno je 1.293.954,00 kn što je u odnosu na 2019.godinu više za oko 24 % jer je došlo do povećanje sredstava za materijalne rashode ( djelatnika za Razvojnu matičnu službu sveučilišne knjižnice ) i povećanje sredstava za nabavku računalne opreme.

**5.Tekući prijenos između proračunskih korisnika temeljem prijenosa EU sredstava (AOP 072)**

U 2020. godini ostvarili smo suradnju na projektu Europa 4.0 sa Sveučilišnim računalnim centrom.

**6. Prihodi od kamata po viđenju (AOP 074)**

Knjižnica ima otvoren žiro račun za obavljanje platnog prometa u zemlji u PBZ d.d. Zagreb te je ostvarila kamate po viđenju za sredstva na računu koje su veće u odnosu na 2019.

**7. Prihodi po posebnim propisima (AOP 111)**

Temeljem Tumačenja Ministarstava financija, upisnina u Knjižnicu predstavlja sufinanciranje cijene u kulturi i knjiži se na konto 6526 – ostali nespomenuti prihodi, i iznose 745.545,00 kn. prihodi su manji u odnosu na 2019. g zbog pandemije uzrokovane virusom Covid 19.

**8. Prihodi od prodaje proizvoda i robe te pruženih usluga (vlastiti prihodi AOP 124)**

Vlastiti prihodi Knjižnice u 2020. godini su prihodi od fotokopiranja knjižnične građe, međuknjižnične posudbe, korištenja knjižnične baze podataka (CROLIST) knjižnicama pojedinih fakulteta Sveučilišta Josipa Jurja Strossmayer u Osijeku i dr. iznose 87.815 kn i manje su u odnosu na 2019. zbog pandemije uzrokovane virusom Covid 19.

**9. Kapitalne donacije (AOP 129)**

Kapitalne donacije se odnose na donacije knjižne građe fizičkih i pravnih osoba . Donacije su smanjenje u odnosu na 2019. g. iz razloga što smo prošle godine primili donaciju kombija – zajedno smo sudjelovali u projektu s udrugom Đola te smo na konto 6632 knjižili i donaciju Američkog veleposlanstva. Od ove godine donaciju Američkog veleposlanstva knjižimo na konto 6311.

**10. Prihodi iz proračuna za financiranje redovne djelatnosti korisnika proračuna (AOP 130)**

Knjižnica je prema razvrstavanju u Registru korisnika državnog proračuna. Prihodi nadležnog Ministarstva znanosti i obrazovanja RH za sveučilišnu djelatnost u 2020. godini iznose 4.782.268 kn što je za 3% više u odnosu na 2019. (a prema Odluci o raspodjeli odobrenih godišnjih sredstava iz financijskog plana Sveučilišta Josipa Jurja Strossmayera u Osijeku).

**11. Rashodi poslovanja (AOP 148)**

Sveukupni rashodi poslovanja 8.653.544 kn i neznatno su uvećani u odnosu na 2019.g. (6%).

**12. Rashodi za plaće - bruto ( AOP 150 )**

Rashodi za plaće u 2020. su povećani za 9% u odnosu na 2019. zbog rasta osnovice plaće i dodatka na plaću.

**13. Ostali rashodi za zaposlene (AOP 155)**

Ostali rashodi za zaposlene su veći za 10% u odnosu na 2019. godinu jer je u 2020. bilo više djelatnika koji ostvaruju pravo na isplatu jubilarne nagrade, pomoći te neoporezive nakanade za prehranu zaposlenika Knjižnice.

**14. Materijalni rashodi (AOP 160)**

Materijalni rashodi su manji za 4% u odnosu na 2019. godinu, jer su znatno smanjeni rashodi za službena putovanja i rashodi za usluge za tekuće i investicijsko održavanje zgrade (2019. smo od Ministarstva kulture po ugovoru dobili sredstva za zamjenu stolarije ).

**15. Rashodi za službena putovanja ( AOP 162 )**

Rashodi za službena putovanja su znatno smanjenja zbog pandemije uzrokovane virusom COVID 19.

**16.** **Rashodi za usluge za stručno usavršavanje djelatnika ( AOP 164 )**

Rashodi su smanjeni više od 50% u odnosu na 2019. g. zbog pandemije uzrokovane pandemijom COVID 19 i neodržavanja seminara i stručnih skupova.

**17. Rashodi za uredski materijal i ostali materijalni rashodi ( AOP 167 )**

Rashodi su povećani za 39% zbog nabave zaštitnih sredstava i dezinfekcijskog sredstava zbog pandemije uzrokovane virusom COVID 19.

**18. Rashodi za sitni inventar i autogume (AOP 171)**

U 2020. godini je nabavljeno neknjižne građe - igračaka više nego u 2019. Zbog dotrajalosti guma kupljene su nove gume za službeni automobil i zimske za bibliokombi.

**19. Rashodi za službenu, radnu i zaštitnu odjeću i obuću ( AOP 173 )**

Rashodi su povećani iz razloga zapošljavanja novog domara i potreba za odjećom i obućom.

**20. Rashodi za usluge tekućeg i investicijskog održavanja ( AOP 176 )**

Rashodi su smanjeni za 34% u odnosu na 2019. jer smo 2019. godine primili sredstva od Ministarstva kulture za zamjenu stolarije na zgradi Knjižnice.

**21. Rashodi se usluge promidžbe i informiranja ( AOP 177)**

Rashodi su povećani jer smo u 2020. iz sredstava Američkog veleposlanstava SAD-a izradili promidžbene proizvode za Američki kutak.

**22. Intelektualne usluge i osobne usluge (AOP 181)**

Rashodi su povećani za više od 100 % u odnosu na 2019. jer smo u sklopu Osječkog ljeta kulture – Čuvari priča 2020. održavali predstave.

**23. Ostale usluge (AOP 183)**

Rashodi su umanjeni u odnosu na 2019. godinu za 18% jer smo manje tiskali materijala u 2020.g.

**24. Naknade troškova osobama izvan radnog odnosa ( AOP 184 )**

Rashodi su smanjeni u odnosu na 2019. godinu jer smo te godine imali izdatke iz sredstava Američkog veleposlanstva.

**25. Reprezentacija ( AOP 188 )**

Rashodi za reprezentaciju su smanjeni u odnosu na 2019. zbog pandemije uzrokovane virusom COVID 19.

**26. Pristojbe i naknade (AOP 190)**

Rashodi su manji za 18% u odnosu na 2019. godinu jer je u 2019. g. plaćeno izdavanje potvrda o prijavi za rad za sudionike manifestacije Čuvari priča 2019., a koji nisu s područja Republike Hrvatske.

**27. Rashodi za negativne tečajne razlike ( AOP 209 )**

Rashodi za negativne tečajne razlike u 2020. u odnosu na 2019. su povećane jer smo u 2020. plaćali račun iz inozemstva.

**28. Postrojenja i oprema (AOP 360)**

Rashodi za uredsku opremu i namještaj su veći za 85% jer smo prenamjenili sredstva namjenjena materijalnim rashodima, a koja nismo mogli utrošiti zbog pandemije. U 2020. godini smo kupili Compactuse.

**29. Komunikacijska oprema ( AOP 362 )**

U 2020. Knjižnici su kupljeni fiksni telefoni i mobiteli za potrebe djelatnika Knjižnice.

**30. Rashodi za nabavu knjižne građe ( AOP 374 )**

Rashodi su smanjeni jer je Knjižnica u 2020. godini kupila 576 e-knjiga, koje su knjižene na e-knjižnu građu.

**31. Manjak prihoda i primitaka ( AOP 632 )**

U 2020. smo ostvarili manjak prihoda i primitaka u iznosu od 110.388 kn.

**32. Višak prihoda – preneseni (AOP 633)**

Preneseni višak prihoda i primitaka nad izdacima i rashodima za 2020. godinu iznosi 280.970 kn i odnosi se na neutrošene donacije Američkog veleposlanstva RH , neutrošene prihode od upisa za nabavu knjižne građe i sredstva o HZZ-a za stručno osposobljavanje.

**33. Višak prihoda raspoloživ u sljedećem razdoblju (AOP 635)**

Konačni financijski rezultat je višak prihoda od 170.582 kn, a čine ga neutrošena sredstva tekuće donacije Američkog veleposlanstava (46.634 kn), kapitalne donacije Američkog veleposlanstva (5.000 kn), neutrošenih 1.690 kn od HZZ-a za refundaciju doprinosa za osobe na stručnom osposobljavanju koje se odnose na 2018. godinu i prihoda od upisa za nabavku knjižne i neknjižne građe u 2020. godini (1117.258 kn). Naime, kao i prethodnih godina i u 2020 nisu do kraja prosinca 2020. godinu utrošena u cijelosti planirana sredstva (od upisa) te će biti utrošena u prvom tromjesečju 2021. godine budući nova novčana sredstva za nabavu knjižne i neknjižne građe iz Ministarstva kulture stižu tek krajem svibnja 2021. godine. A sredstva od Američke donacija koja smo primili u listopadu 2020. moramo utrošiti do listopada 2021.

**BILANCA STANJA**

**34. Imovina (AOP 001)**

Bilanca stanja je uravnotežena jer je vrijednost imovine ista vrijednosti obveza i vlastitih izvora.

Vrijednost zemljišta i stambenih zgrada (zgrada Europske avenije 24 i neotkupljenog stana) je knjigovodstvena a ne tržišna (revalorizacija se ne obavlja od 1993. godine jer ne postoji zakonska obveza do stope inflacije 5%). Izvršeno je i isknjiženje rashodovane dugotrajne imovine iz 2019. godine.

**35. Novac u banci i blagajni (AOP 064)**

Financijsku imovinu čine novčana sredstva na žiro računu kod PBZ banke koja na dan 31.12.2020. iznose 331.169 kn i 7% i su manja u odnosu na 2019. godinu. Novčani iznos u glavnoj i pomoćnim blagajnama iznosi 3.122 kn i manji je za 4% nego u 2019. godini.

**36. Potraživanja od zaposlenih (AOP 078)**

To su potraživanja od tri djelatnice (Klaić A.,Senaši Đ., Stupar A., ) za kupljene godišnje karte za 2021.godinu za prijevoz na posao (prema Kolektivnom ugovoru za javne službe).

**37. Ostala potraživanja (AOP 080)**

Potraživanja se odnose na nerefundirana bolovanja za 10/2019 – 12/2020 na teret HZZO u iznosu od 22.478,50 kn kn, a isplaćena iz sredstava Državne riznice.

**38. Obveznice za prodaju otkupljenih stanova (AOP 113)**

Kod prodaje društvenih stanova nad kojima je postojalo stanarsko pravo, prodaja se vršila i otkupom stare štednje koja je sukladno Zakonu o pretvaranju deviznih depozita građana u javni dug (NN106/93.) pripala Knjižnici i za to je dobila 30% vrijednosti depozita u obveznicama RH.

Na računima 14412/91122 vode se sredstva (kamate i anuiteti) koja prema potvrdi PBZ Zagreb iznose 1.321,39 EUR. Izvršeno je usklađenje sa srednjim tečajem EUR HNB na dan 31.12.2020.

**39. Rashodi budućeg razdoblja (AOP 158)**

Rashodi budućeg razdoblja grupe 191 čine obračunata materijalna prava za 12/20 koja će biti isplaćena u siječnju 2021. godine i iznose 3.609 kn.

Kontinuirani rashodi budućih razdoblja grupe 193 čine obračunata plaća za 12/2020, prijevoz za 12/2020 te naknada za nezapošljavanje invalida za 12/2020. u iznosu od 582.373 kn.

**OBVEZE I VLASTITI IZVORI**

**40. Obveze za zaposlene (AOP 171)** su obveze za obračunatu a neisplaćenu plaću 12/20 obračunata i neisplaćena materijalna prava za 12/20 te bolovanje na teret HZZO za 12/20. koja je iskazana u bilanci i iznosi sveukupno 578.155 kn.

**41. Obveze za materijalne rashode, financijske rashode i rashode za nabavku nefinancijske imovine (AOP 172,173, 181 )**

Rashodi koji se odnose na prosinac 2020. i terete izvještajno razdoblje 2020. bit će plaćeni u siječnju 2021. godine.

**42. Ostali vlastiti izvori (AOP 233)**

Ostali vlastiti izvori su izvori vlasništva za donacije i izvori vlasništva za obveznice.

**43. Višak/manjak (AOP 234 i AOP 238)**

Sukladno čl. 82. Pravilnika o proračunskom računovodstvu i računskom planu provedena je korekcija rezultata za evidentiranje sredstava na računima kapitalnih prijenosa sredstava. Višak prihoda od poslovanja je 663.317 kn i manjak prihoda od nefinancijske imovine je 492.735 (razlika je višak prihoda od 170.582 kn koji će se po Odluci o rasporedu rezultata knjižiti u 2021.).

**PROMJENE U VRIJEDNOSTI I OBUJMU IMOVINE I OBVEZA ZA RAZDOBLJE1. 1 DO 31.12.2020. (P-VRIO)**

**44. Iznos povećanja pod AOP 018 u stupcu 4** odnosi se na povećanje vrijednosti dugotrajne imovine za knjižničnu građu koju je Ministarstvo kulture dostavilo otkupom od izdavača i vrijednost dobivenog Obaveznog primjerka knjižnične građe za 2020.g od Nacionalne i sveučilišne knjižnice Zagreb.

**Iznos smanjenja pod AOP 018 u stupcu 5** odnosi se na smanjenje vrijednosti dugotrajne imovine za knjižničnu građu zbog IVOS-a i isknjiženja knjiga i knjižnične građe.

**IZVJEŠTAJ O RASHODIMA PREMA FUNKCIJSKOJ DJELATNOSTI**

**za razdoblje 1.1. do 31.12. 2020. (RAS- funkcijski)**

**45. Rekreacija, kultura i religija (AOP 103)**

Gradska i sveučilišna knjižnica Osijek ustanova je u sastavu Sveučilišta J.J. Strossmayera u Osijeka i obavlja knjižničnu djelatnost te je popunjen AOP 105 s podacima o ukupnim rashodima koji su jednaki podacima AOP 404 na obrascu PR-RAS .

**OBAVEZNE BILJEŠKE UZ BILANCU**

1. **Popis ugovornih odnosa**

OBVEZNE BILJEŠKE UZ BILANCU

Popis ugovornih odnosa i sl. koji uz ispunjenje uvjeta, mogu postati obveza ili imovina (dana kreditna pisma, hipoteke i slično)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Red. br. | Datum izdavanja/  primanja jamstva | Instrument osiguranja | Iznos danog/primljenog jamstva | | | | | Primatelj/ davatelj jamstva | Namjena | Rok važenja |
|  |  |  | **99111** | **99141** | **991119** | **99611** | **99641** |  |  |  | |
| 1. | 01.01.2019. |  | 1.00 |  |  | 1.00 |  | T com | modem GDC |  | |
| 2. | 01.01.2019. |  | 1.00 |  |  | 1.00 |  | T com | modem D-LINKS |  | |
| 3. | 01.01.2019. |  | 1.00 |  |  | 1.00 |  | T com | modem SX 763 |  | |
| 4. | 01.01.2019. |  | 1.00 |  |  | 1.00 |  | Carnet | cisco catalyst (br.inv.96220000) |  | |
| 5. | 01.01.2019. |  | 1.00 |  |  | 1.00 |  | Carnet | router mikrotik (br.inv.1001686312) |  | |
| 6. | 01.01.2019. |  | 1.00 |  |  | 1.00 |  | Carnet | cisco catalyst (br.inv.95920000) |  | |
| 7. | 01.01.2019. |  | 1.00 |  |  | 1.00 |  | Carnet | switch modul cisco (b.inv.1001680883) |  | |
| 8. | 01.01.2019. |  | 1.00 |  |  | 1.00 |  | Carnet | cisco catalyst (b.inv. 96140000) |  | |
| 9. | 01.01.2019. |  | 1.00 |  |  | 1.00 |  | Carnet | switch modul cisco (b.inv.86460000) |  | |
| 10. | 01.01.2019. |  | 1.00 |  |  | 1.00 |  | Carnet | router mikrotik (br.inv.1001686657) |  | |
| 11. | 19.07.2019. | Zadužnica |  | 15,000.00 |  |  | 15,000.00 | Stolarija Good d.o.o. | Jamstvo za uredno ispunjenje ugovora | 28.10.2019./ 28.10.2021. | |
| 12. | 31.03.2020. |  | 1.00 |  |  | 1.00 |  | Carnet | Router (br.inv.1001697749) |  | |
| 13. | 31.12.2020. |  | 158,475.01 |  | 118,408.08 | 40,066.93 |  | Grad Os | Grad-poslovni prostori (M.Divalta 132) Novi grad |  | |
| 14. | 31.12.2020. |  | 1,402,423.56 |  | 336,581.59 | 1,065,841.97 |  | Grad Os | Grad-poslovni prostori (Ljudevita Posavskog 30) Retfala |  | |
| 15. | 31.12.2020. |  | 222,600.00 |  | 43,731.63 | 178,868.37 |  | Grad Os | Grad-poslovni prostori (Vinkovačka 66D i 66E) Ind.četvrt |  | |
| 16. | 31.12.2020. |  | 1.00 |  |  | 1.00 |  | Grad Os | Grad-poslovni prostori- Jug |  | |
| 17. | 31.12.2020. |  | 1.00 |  |  | 1.00 |  | Grad Os | Grad-poslovni prostori - Donji grad |  | |
|  |  |  | 1,783,511.57 | 15,000.00 | 498,721.30 | 1,284,790.27 | 15,000.00 |  |  |  | |
|  |  |  | 1,299,790.27 | | | 1,299,790.27 | |  |  |  | |
| 31.12.2020. | |  |  |  |  |  |  |  |  |  | |

1. **Gradska i sveučilišna knjižnica u Osijeku u 2020. nije imala sudskih sporova u tijeku.**

Osijek, 28. siječnja 2021. godine

Ravnateljica

DUBRAVKA PAĐEN FARKAŠ, viša knjižničarka

,